Τίτος Πετυχάκης

Ο Τίτος Πετυχάκης (1874-1966) ήταν Έλληνας δικηγόρος και πολιτικός από το Ρέθυμνο. Υπηρέτησε επί μακρόν ως δήμαρχος Ρεθύμνου και επιτέλεσε πολλά έργα. Υπήρξε ο μακροβιότερος δήμαρχος στην αυτοδιοικητική ιστορία της πόλης, με συνολική θητεία 2 δεκαετιών,εφημ. Ρέθεμνος, φύλλο 18ης Οκτωβρίου 2019. μέχρι και τις τελευταίες δημαρχείες του Δημήτρη Αρχοντάκη. Στη συνοικία "Πλάτανος" η πλατεία φέρει το όνομά του.

 Πρώτα χρόνια, σπουδές και νομική σταδιοδρομία 
Γεννήθηκε στο Ρέθυμνο (πατέρας του ήταν ο Στυλιανός Πετυχάκης με καταγωγή από το Μετόχι Αγαλιανού κοντά στον Κεραμέ και μητέρα του η Ελένη Φουφουλάκη από τον νομό Χανίων) το 1874 και τέλειωσε το Δημοτικό και το επονομαζόμενο Ελληνικό Σχολείο στη γενέτειρά του. Στη συνέχεια εγκαταστάθηκε στην Αθήνα, όπου ολοκλήρωσε τις γυμνασιακές του σπουδές και φοίτησε στη νομική σχολή. Ήταν διδάκτωρ της Νομικής Σχολής του Πανεπιστημίου Αθηνών. Έπειτα και για βραχύβια περίοδο έφυγε στο Κάιρο.Συλλογικό έργο, Κρήτη Το Αφιέρωμα, Βιογραφίες, εκδ. Αρσινόη, Αθήνα 1985.Εργάστηκε ως δικηγόρος στη γενέτειρά του επί δέκα χρόνια, ως το 1909. Στη συνέχεια υπηρέτησε ως ειρηνοδίκης στον Βάμο και πρωτοδίκης στα Χανιά.Γιάννης Ζ. Παπιομύτογλου, ΤΙΤΟΣ ΠΕΤΥΧΑΚΗΣ (Μέρος Α΄) , 1 Δεκεμβρίου 2019, ανακτήθηκε στις 16 Αυγούστου 2020. Επέστρεψε στο Ρέθυμνο το 1924, όπου συνέχισε να ασκεί τη δικηγορία. Ανήκε στο Κόμμα Φιλελευθέρων του Ελ. Βενιζέλου, έχοντας ενεργό συμμετοχή και στο Κίνημα του Θερίσου το 1905. 

 Δήμαρχος 
Εξελέγη για πρώτη φορά έπειτα από τις εκλογές του 1925.Φύλλο εφημερίδας "Έθνος" της Δευτέρας 26ης Οκτωβρίου 1925 Εν συνεχεία, επανεξελέγη το 1929 και το 1934, υπηρετώντας ως το 1941. 
Αντώνης Βασιλάκης, Οι Δήμαρχοι του Ρεθύμνου από την Τουρκοκρατία έως σήμερα , cretedoc.org, 3 Ιουνίου 2019, ανακτήθηκε στις 16 Αυγούστου 2020. Μετά την περίοδο της Κατοχής, οπότε τον διαδέχθηκαν άλλα πρόσωπα στη δημαρχία, ο Πετυχάκης επανήλθε στη δημαρχία το 1946 (διορισμένος) και υπηρέτησε ως το 1950.

 Έργα 
Κατά τη διάρκεια της δημαρχίας του, ο Πετυχάκης επετέλεσε πολλά και σημαντικά έργα, ανάμεσα στα οποία η δημιουργία Δημοτικού Κήπου στην περιοχή των πρώην μουσουλμανικών νεκροταφείων, η δημιουργία σχεδίου πόλης και ο ηλεκτροφωτισμός της, η δενδροφύτευση στα νότια της πόλης και στο Κάστρο της Φορτέτσας (όπου έκτισε και φυλακή), η διαπλάτυνση οδών και πλατειών, τα αντιπλημμυρικά έργα, η κατάρτιση Φιλαρμονικής Ορχήστρας με μουσικούς παιδιά ορφανοτροφείου που ίδρυσε ο ίδιος, η ίδρυση δύο δημοτικών σχολείων (Καμαρακίου και Σοχώρας) και παιδικού σταθμού (με την ονομασία σπίτι προστασίας παιδιών εργαζόμενων γυναικών) και πλήθος άλλων.

Αποχωρώντας από το δήμο, άφησε πλεόνασμα και όχι έλλειμμα.

 Κριτική 
Ελέγχεται για 2 καταστροφές μνημείων του Ρεθύμνου, με την δικαιολογία ότι ήταν σύμβολα των κατακτητών του Ρεθύμνου, το 1926 για το ημιγκρέμισμα του τούρκικου τρούλου της Κρήνης Rimondi Το γκρέμισμα του τρούλου της κρήνης Rimondi και το 1946 για το γκρέμισμα του μνημείου του Ενετικού Ωρολογίου, προκειμένου να ανοιχθεί η Εθνικής Αντιστάσεως προς το Λιμάνι.Το γκρέμισμα του Βενετσιάνικου Ρολογιού και η οργισμένη αντίδραση του Σπύρου Τ. Λίτινα

 Θάνατος και τιμές 
Ο Τίτος Πετυχάκης απεβίωσε σε ηλικία 92 ετών στις 16 Αυγούστου 1966, αφήνοντας πίσω τα τρία του παιδιά: τον Στέλιο, τη Μαρία και την Πολύμνια. Μετά τον θάνατό του στήθηκε η προτομή του στο Δημοτικό Κήπο και στο Δημαρχείο.

 Παραπομπές 

Πετυχακης Τιτος